**ОДОБРЯВАМ:…………………………**

**КИРИЛ ВЪТЕВ**

*Министър на земеделието и храните*

**ПРОТОКОЛ**

Днес 18.12.2023 г. в 10.00 часа на основание чл.56м от ППЗСПЗЗ в сградата на Областна дирекция „Земеделие” - Добрич, комисия в състав:

**Председател:** Веселин Иванов Овчаров - гл. експерт в ГД „ Аграрно развитие” в ОД “Земеделие” Добрич;

**Членове:** 1. Диана Василева Георгиева - гл. експерт в ГД „ Аграрно развитие” в ОД “Земеделие” Добрич;

2. Славка Бончева Бобева-Кирова – Директор на Дирекция „АПФСДЧР” в ОД “Земеделие” гр.Добрич – правоспособен юрист.

Назначена със Заповед № РД-04-141/15.12.2023 г. на директора на дирекция „АПФСДЧР“ в ОД “Земеделие” - Добрич се събра във връзка с провеждането на търг с тайно наддаване по реда на чл.27, ал.8 от ЗСПЗЗ за поземлени имоти частна държавна собственост (незаети със сгради и съоръжения, бивша собственост на заличени организации по § 12 и § 29 от ПЗР на ЗСПЗЗ), негодни за земеделско ползване и неподлежащи на възстановяване на основание Заповед № РД-04-119/10.11.2023 г. на директора на Областна дирекция ”Земеделие” – Добрич, публикувана във вестник „Нова Добруджанска Трибуна” бр. 74/14.11.2023 г., информационното табло на Областна дирекция „Земеделие” - Добрич, всички Общински служби по Земеделие в област Добрич, Община Добричка, кметството на с. Стожер, общ. Добричка, Община Балчик и на интернет страниците на МЗХ и ОД «Земеделие» Добрич.

В срок до 14.12.2023 г. (включително), определен със Заповед № РД-04-119/10.11.2023 г. на директора на Областна дирекция ”Земеделие” – Добрич са постъпили 4 /четири/ броя запечатани плика с тръжни документи с входящи номера от ПО-03-1 до ПО-03-4 включително от регистъра на Областна дирекция „Земеделие” – Добрич за участие в обявения търг. Със заявления с вх. №№ РД-12-05-1473 и РД-12-05-1474 от 14.12.2023 г. са оттеглени пликове с тръжни документи с вх. №№ ПО-03-3 и ПО-03-2 от 13.02.2023 г.

Комисията разгледа постъпилите заявления за участие в обявения търг, за продажба на следните имоти частна държавна собственост:

|  |  |  |  |  |  |  |
| --- | --- | --- | --- | --- | --- | --- |
| **Община** | **Землище** | **№ на имот** | **Площ/**  **дка** | **Начална**  **Цена/лева** | **Депозит** | **Разходи по чл.56ш от ППЗСПЗЗ /лв./** |
| Добричка | Стожер | 69300.58.15 | 3,485 | 32800,00 | 3280,00 | 300,00 |
| Балчик | Балчик | 02508.55.39 | 2,050 | 70100,00 | 7010,00 | 248,00 |

Началната тръжна цена на имота е определена по реда на чл. 56ж, ал. 2 от ППЗСПЗЗ.

Комисията взе решение да разгледа подадените документи по реда на постъпването и регистрирането им по входящ ред в регистъра на Областна дирекция „Земеделие” – Добрич с оглед по-бърза и ефективна работа.

След като разгледа постъпилите заявления за участие в обявения търг с тайно наддаване за продажба на поземлени имоти частна държавна собственост (незаети със сгради и съоръжения, бивша собственост на заличени организации по § 12 и § 29 от ПЗР на ЗСПЗЗ), негодни за земеделско ползване и неподлежащи на възстановяване комисията,

**КОНСТАТИРА:**

**І.** В плик с **входящ № ПО-03-1,** подаден и вписан в 10.57 часа на 13.12.2023 г. в регистъра на Областна дирекция „Земеделие” – Добрич от **ЕТ „Николайчо Маринов“** от гр. Добрич, комисията констатира наличието на 1 брой заявление, 1 брой платежно нареждане за внесен депозит по сметка на ОД”Земеделие” гр.Добрич в „УниКредит Булбанк”в размер на 7010,00 лева /10% от началната тръжна цена/, декларация за събиране, съхранение и обработване на лични данни във връзка с Регламент (ЕС) 2016/679 на Европейския парламент и на Съвета от 27.04.2016 г., декларация по чл. 56к, ал. 11 от ППЗСПЗЗ, Решение от 05.12.2023 г. на Николайчо Георгиев Маринов едноличен собственик на капитала на ЕТ „Николайчо Маринов“ за участие в търг за ПИ 02508.55.39, гр. Балчик, общ. Балчик.

Комисията установи, че внесения депозит отговаря на изискванията съгласно Заповед № РД-04-119/10.11.2023 г. на директора на Областна дирекция ”Земеделие” – Добрич, с което документите бяха приети от комисията за редовни.

Предложената цена от кандидата за имот **№ 02508.55.39**, частна държавна собственост с площ от 2,050 дка, находящ се в регулацията на гр. Балчик, общ. Балчик, обл. Добрич е в размер на **70 200,00 /седемдесет хиляди и двеста/ лева.**

**ІІ.** В плик с **входящ № ПО-03-4,** подаден и вписан в 15.06 часа на 14.12.2023 г. в регистъра на Областна дирекция „Земеделие” – Добрич от **„Атанас Жечев Агро“ ЕООД** от гр. Балчик, комисията констатира наличието на 1 брой заявление, 1 брой платежно нареждане за внесен депозит по сметка на ОД”Земеделие” гр.Добрич в „УниКредит Булбанк”в размер на 7010,00 лева /10% от началната тръжна цена/, декларация за събиране, съхранение и обработване на лични данни във връзка с Регламент (ЕС) 2016/679 на Европейския парламент и на Съвета от 27.04.2016 г., декларация по чл. 56к, ал. 11 от ППЗСПЗЗ, Решение от 04.12.2023 г. на Атанас Жечев Георгиев едноличен собственик на капитала на „Атанас Жечев Агро“ ЕООД за участие в търг за ПИ 02508.55.39, гр. Балчик, общ. Балчик.

Комисията установи, че внесения депозит отговаря на изискванията съгласно Заповед № РД-04-119/10.11.2023 г. на директора на Областна дирекция ”Земеделие” – Добрич, с което документите бяха приети от комисията за редовни.

Предложената цена от кандидата за имот **№ 02508.55.39**, частна държавна собственост с площ от 2,050 дка, находящ се в регулацията на гр. Балчик, общ. Балчик, обл. Добрич е в размер на **70 300,00 /седемдесет хиляди и триста/ лева.**

След извършена проверка на подадените в Областна дирекция ”Земеделие” – Добрич, 2 броя заявления по образец съгласно чл.56к, ал.1 и 2 от ППЗСПЗЗ за участие в търга и въз основа на предложенията на кандидатите, комисията,

**Р Е Ш И:**

**1. За имот 69300.58.15**, частна държавна собственост с площ от 3,485 дка, находящ се в землището на **с. Стожер**, община Добричка, област Добрич, с начална тръжна цена **32 800,00 лева,** няма подадени заявления за участие в обявения търг с тайно наддаване по реда на чл.27, ал.8 от ЗСПЗЗ

**2. За имот 02508.55.39**, частна държавна собственост с площ от 2,050 дка, находящ се в регулацията на гр. Балчик, общ. Балчик, обл. Добрич, с начална тръжна цена **70 100,00 лева,** класира:

**На първо място - „Атанас Жечев Агро“ ЕООД,** с най-висока предложена цена от **70 300,00 /седемдесет хиляди и триста/** лева, за придобиване право на собственост по реда на чл.27, ал.8 от ЗСПЗЗ, чрез покупко-продажба за обявения имот частна държавна собственост.

**На второ място – ЕТ „Николайчо Маринов“,** с предложена по-ниска цена от тази на първия заявител, а именно **70 200,00 /седемдесет хиляди и двеста/** лева, за придобиване право на собственост по реда на чл.27, ал.8 от ЗСПЗЗ, чрез покупко-продажба за обявения имот частна държавна собственост.

Търгът приключи в 10:20 часа.

Настоящия протокол се състави в три еднообразни екземпляра.

**КОМИСИЯ:**

**Председател:………/П/……………**

/ Веселин Овчаров /

**Членове: 1…………/П/……………**  **2………/П/………………..**

**/** Диана Георгиева / */*Славка Кирова/